o
Tänases saates:
Kas sul on vahest tunne, et sa ei jaksa enam?
Sellisel juhul vaatad täiesti õiget saadet!
Ma ütlen sulle, et sa suudad teha kõike, mida pead tegema!
IGAPÄEVAELURÕÕMUD Ära kunagi ütle "Mitte kunagi".
Täna pean jutluse teemal, mille valmistasin paar kuud tagasi ette,
kuid mille aeg polnud veel käes: Ära kunagi ütle: "Mitte kunagi!"
Ütle oma naabrile: Ära kunagi ütle: "Mitte kunagi!"
Kui miski näib ebaõnnestuvat, siis tuleb leida viis selle õnnestumiseks.
Peaksime olema agressiivsemad kui oleme praegu.
Meis elab Jumala Vaim!
Meis-usklikes elav kogu loovus!
Kui oled uuestisündinud kristlane, elab Jumal sinus.
Peaksime sellel sagedamini mõtlema.
Oled Jumala kodu.
Püha Vaim elab sinus ja võib anda sulle ideid,
õigeid tegutsemise viise, mille peale sa poleks muidu tulnud.
Me anname liiga kergesti alla.
See on liiga raske... See võtab liiga palju aega...
Peame mõistma, et meis elab nii sõduri kui ka
õrn ning tundlik hing.
Jeesus pole vaid hell, õrn ja andeksandev,
vaid ka vapper sõdur! Aamen?
Äratan teid ja televaatajaid veidi üles
erinevates maailma riikides. Ära masendu!
Ära vaata olukordi, ära anna alla, ära vaata olukordade peale,
mõeldes: see on liig, ma ei suuda, see võtab liiga kaua aega,
olen liiga mitu korda proovinud...
Ütle:"Kas tee on valmis või mitte, Teerajaja elab mu sees
ja ma leian selle õige viisi!" Aamen.
Jeesus ütles Jh. 14:6: "Mina olen tee, tõde ja elu."
Ta on tie. Ükskõik, mis su elusituatsioon ka poleks,
lubab Piibel 1Kr. 10:13, et Jumala valmistab alati väljapääsu.
Mei pole tabanud mingi inimesele täiesti tundmatu katsumus,
ega esita meile miski väljakutseid, millest Jumalal poleks väljapääsu.
Kuid me ei saa alla anda! Paljud annavad kindlasti
vahetult enne läbimurret alla.
Võid tunda end 200 päeva jooksul samamoodi,
ka oma läbimurde päeval võid tunda end samamoodi,
kõik võib näida samasugusena, miski ei näi muutuvat,
kuid siiski on just see võidu päev! Ning kui sa lähed õhtul magama,
pole sul enam seda probleemi.
Jumalal on plaan sinu jaoks ja Ta on kuulnud su palveid.
Sa võib-olla ei mõista hetkel, kui lähedal oled läbimurdele.
Kuid ka siis, kui selleni oleks veel 3-5 aastat,
pole sul midagi paremat teha kui võitlust jätkata.
Eksime, kui arvame, et meie ähvardamine avaldab
Jumalale muljet ning et Ta hakkab selle peale tegutsema.
"Ma ei jaksa enam, annan alla ja lõpetan ära!"
Sul pole Püha Vaimu väge loobumiseks tarvis!
Jumal annab meile oma väe, mille mõjul ütleme: "Ma ei anna kunagi alla,
ja kui Jeesus tuleb mulle järgi, siis ma pole võib-olla veel kohal,
kuid Ta leiab mind üritamast!"
Mida muud meil olekski teha? Pöörduda vana elu juurde tagasi?
Kui oleme saanud Jumala headust natukenegi maitsta,
siis kes tahaks pöörduda selle surnud, tühja tunde juurde,
mis ütleb, et ta tahab juba üles ärgates minna magama
ning magades ärgata üles?
Õigsus, rahu ja rõõm on nii imelised!
Ka siis, kui sa ei teeni nii palju raha, kui sooviksid,
su lapsed ei teegi kõike, mida sa sooviksid,
sa ei leia täiuslikku abielu või töökohta,
siis sa ei lähe põrgusse ja juba see on hea uudis!
Vahest vajame meenutust selle kohta.
Olen loomult agressiivne, kuid isegi minu tüüpi inimesed
võivad muutuda passiivseteks, nii et aeg-ajalt ütlen endale,
et pean kuradile AGRESSIIVSELT vastu seisma ja Jumalat ülistama,
kas mul siis on see tunne või mitte.
Vahest pean endale meelde tuletama,
et oleksin oma usuelus tunduvalt agressiivsem ning
kiirem Jumalale kuuletuma. Me kõik vajame meeldetuletust sellest,
et Jumala Vaim elab meie sees ja me pole seetõttu
nõrgukesed, tossikesed ega kroonilised muretsejad,
kes pole jätkusuutlikud. Mitte väe ega võimu abil,
vaid Tema vaimu abil saame tegema seda, mida peame tegema.
Ütle:"Ma ei tea, mis mind ees ootab, kuid Jumal on mu poolel
ja Tema aitab mule teha seda, mida ma pean tegema."
Ära ütle:"Ma ei jaksa, ma ei tea, kas ma elan selle üle."
Kurat armastab just sedasorti mõtteid.
Kutsu oma suu Jumala kuningriiki ja räägi nii, nagu päästetud kristlane!
Ütle kõva häälega: "Suudan kõike seda, mis Jumalal minu jaoks on."
Kas polnud hea tunne?
Loeme Luuka 5:18-19.
"Ja ennäe, mehed kandsid kanderaamiga inimest, kes oli halvatud
ja püüdsid teda sisse tuua ning asetada Jeesuse ette."
Kujutage seda ette. Nad sisenevad hoovi, et minna maja uksest sisse.
Tavaliselt minnakse ju majja ukse kaudu.
Probleem oli selles, et rahvast oli nii palju, et nad ei pääsenud ei maja
ukse ega aknani. Keegi vähem agressiivne oleks nüüd öelnud:
"Me ei saa sisse!"
Kuid nad tulid ime ootuses kohale ning ei andnud alla.
"Ja kuna nad rahvahulga tõttu ei leidnud teed, kuidas teda sisse tuua,
läksid nad üles katusele ja lasksid ta koos kanderaamiga tellislaest läbi, keset tuba
otse Jeesuse ette." See nõuab tööd!
Vaevalt et seal kanderaamis olid juba valmis seatud köied,
millega halvatu alla lasta, nii et nad pidid olema loovad,
otsima köit, siduma selle raami külge ja kuidagi katusekivid eemaldama.
Neil oli mitmesuguseid võimalusi alla andmiseks. Kuula hoolega:
Me ei saa loota, et kõik asjad meie elus oleksid lihtsad.
Päriselt.
Meie ühiskond on mugavusest ning lihtsusest sõltuvuses.
Kas pole nii?
Mõned publikust on enamikest veidi eakamad, kuid mida vanemaks
inimene jääb, seda selgemini näeme püüet muuta kõike mugavamaks,
sihtides alati mugavust ja lihtsust.
Kui me ei saa midagi lihtsa nupuvajutuse abil, siis me ei taha seda.
Kasutame kõiksugu drive-in-e ja kiirtooteid.
Siiski on inimelud rohkem sassis kui kunagi varem.
Ka mõned terviseprobleemid tulenevad kiiretest teenustest,
kuna inimesed ei saa enam piisavalt füüsilist koormust.
Sa pead teadma, kes sa oled ning kes su sees elab.
Kõik ei pea olema lihtne.
Polnud lihtne minna katusele, otsida köit ja tõsta halvatu põrandale.
Jeesusele meeldib teatud tüüpi suhtumine.
Talle ei meeldi allaandjad, nõrgukesed ja virisejad.
Vihkan sellist asja, kuna tean, mida see nõuab, et jõuda
siiamaani sellisest suhtumisest. See polnud lihtne.
Ära ole kade, kui sa pole valmis kätte saama seda,
mida teised, kes saavutasid oma positsiooni, said kogeda.
Mind ärritab hirmsasti see, kui keegi mõistab kellegi üle kohut,
kuigi tal pole aimugi, mida inimene on selleks pidanud tegema,
et pääseda soovitud positsioonile, kuid hukkamõistja ei oska muud teha
kui öelda: "Minu meelest ei peaks tegema nii, vaid naa ja..."
Aamen?
Jumala lubadused on kõikide jaoks.
Kõigil on võrdne Jumala võimalus.
Pole eelarvamusi või lemmikuid. Kõik võivad saada hea elu,
kuid me peame tegema oma osa, ja see pole ei kerge ega kiire.
Kõik nõuab rohkem aega ning suuremat hinda, kui sa arvasid.
See on raskem kui arvasid, et kannatad välja, kuid kui jääd püsima,
saad oma ellu kõike võitva õigsuse, rahu ja rõõmu.
Olen elav tõestus sellest, kuidas Jumal võib võtta madalamast madalaima,
harimatu, pilgatud, vihatud ja maha tallatud ning ära kasutatud inimese
ja tõsta ta sinna, kuhu ükski inimene poleks teda suutnud tõsta.
Kuid ära kunagi ütle: "See on liiga raske."
See on liiga raske.
Ütle:"Suudan kõik, mida pean suutma, kuna Jumala Vaim elab mu sees!
Ma ei anna alla! Kuule kurat, ma ei anna kunagi alla!"
Võib-olla saatis Jumal su siia, et saaksin valada õli su tulle.
Vahest tahab see leek meis kustuda, kogeme palju katsumusi,
probleeme ja pettumusi. Siis vajad head koosolekut,
kus Püha Vaim lohutab sind: "Suudad kõike, mida vaja."
"läksid nad üles katusele ja lasksid ta koos kanderaamiga tellislaest läbi
keset tuba otse Jeesuse ette." Jeesus palvetab inimeste eest ja....
ta potsatas Jeesuse nina ette. Nüüd pidi ta midagi ikka tegema.
Kuulake seda. "Ja nende usku nähes ütles Jeesus:
"Inimene, sinu patud on sulle andeks antud!"
Variserid panid ta proovile: "Kuidas võid sina patte andestada?"
Ta tervendas selle mehe, et näidata, et patte võib andeks anda, kuid
tähtsaim on see, et Jeesusele meeldis nende suhtumine. Aamen?
Ütlen seda nüüd nii suure armastusega kui oskan.
Olen inimeste armastamises üsna osav.
Sa ei saa enne terveks kui lõpetad enesehaletsemise.
Võite plaksutada, kuna see on tõde.
Vahest juba see, et keegi seda ütleb, teeb meile haiget.
Kui Dave seda mulle ütles, tahtsin tal pead otsast tirida.
Kui olin veel täis rämpsu, mässu ja viha, tegutsesin,
et saada tähelepanu. "Mind ahistati...."
Ta ütles: Joyce, sa tahad haletust, kuid ma ei kavatse seda sulle anda."
Sinus pole kaastunde piiskagi!
Ta ajas mind lausa marru. Meie lihale see meeldib.
Oh sind vaesekest. Kui kahju! See tõesti ongi nii raske.
Kuidas sa küll jaksad? Sinu asemel annaksin küll alla.
Kuigi keegi meis seda ütleb, võima vastava: ei anna alla!
Lõpuks ütles Jumal: "Võid olla hale või vägev,
kuid mitte mõlemat, nii et vali neist üks."
Kui sul on enesehaletsusega probleeme, siis loobu sellest.
See aheldab sind. See raiskab su aega.
Mida sa täna tegid? -Istusin ja haletsesin ennast.
Kas sellest oli abi? -Mu enesetunne halvenes veelgi.
Olen selle tee läbinud.
Ärkasin üles, midagi läks viltu, alustasin enesehaletsuslikku rutiini,
mõtlesin selle üle kogu päeva, koristasin siis, kui teised lõbutsesid.
Kui tahad end haletseda, tahad muudkui töötada.
Sa ei saa lõbutseda, kui haletsed end.
Rabelesin niimoodi, et päeva lõpuks valutasid mul kõht, pea ja kurk.
Kõigil teistel oli hea päev, kuid mina nutsin WC põrandal.
Olin uuestisündinud Püha Vaimuga ristitud kristlane,
olin Piibliõpetaja. Kas niimoodi käituvad need,
kellede elus avaldab Jumal mõju?
Vahest peame küsima: "Mida ma õieti teen?"
Ma ei taha olla selline, nagu Iisraeli rahvas, kellel kulus
11 päeva teekonnaks 40 aastat!" Tahan edasi liikuda.
Aamen?
Ma ei taha käia kogu aeg ümber selle sama mäe!
Küsige iseendalt: Kas see töötab?
Püüdsin tükk aega Davei muuta. Talle meeldib sport, mulle ei meeldi.
Ma ei tahtnud, et talle sport meeldiks. Püüdsin teda muuta.
Ükskord kuulas ta raadiost jalgpallimatši kommentaari, vaatas telekast pesapalli
ja puhastas oma golfimängu karikaid. Mõtlesin:"See ei õnnestu!"
Ole tark ja uuri, kas sinu käitumine toodab head vilja.
Kas see, et sa kogu aeg oma perega näägutad, aitab kedagi?
Aga see, et sa ütled oma lastele: "Minu majas sa nii ei tee!"
Kas see muudab midagi?
Kui sul on teismeline laps, siis selle peale ta pööritab oma silmi.
Ja sa imestad, miks te pole sõbrad.
"Kui kavatsed elada minu majas, siis..."
Nüüd loeme ühe väikese mehe kohta.
Luuka. 19:1. "Ja kui Jeesus jõudis Jeerikosse, läks ta sealt läbi.
Ja vaata, seal oli mees, Sakkeus nimi; see oli tölnerite ülem, ja ta oli rikas.
Sakkeus püüdis näha saada, milline neist on Jeesus, aga see ei õnnestunud
rahvahulga pärast, sest ta oli lühikest kasvu." Sakkeus oli lühike.
See polnud hea, sest ta ei näinud väga kaugele.
Dave on 196 cm ja mina 164 cm pikk.
Dave paneb külmutuskapi peale asju, mida mina hoiaksin öökapi peal.
Ja siis mina otsin neid asju mööda maja, mida ma ei näe kuskil.
Ta ütleb siis: "Ahjaa, need on siin üleval."
Rahvas oli pikemat kasvu kui Sakkeus.
Ta tahtis Jeesust näha, kuid rahvamass varjas teda.
Imetlen neid inimesi, kes ei lase takistustel end peatada.
Keskendume liiga palju oma puudu- jääkidele ega arenda seda, mis meil on.
Ära pea inventuuri selle kohta, mida kõike sa oled kaotanud ja
mis sinult on ära võetud. Võta see, mis sul on ja
anna see Jeesusele ning vaata siis, mida ta sellega teeb.
Päriselt!
Sul on veel midagi alles.
Siin ma olen, Jumal.
Kui suudad sellest segadusest midagi teha, siis palun!
Sa üllatud sellest, mida Jumal teeb.
Sakkeus tahtis siis Jeesust näha, kuid ta ei näinud teda, kuna oli lühike.
"Siis ta jooksis ettepoole ja ronis mooruspuu otsa, et teda näha,
sest Jeesus pidi sealtkaudu minema." Sakkeus mõtles loovalt.
Kui ma ei näe teda maa pealt, ronin puu otsa. See pole lihtne.
Piiblit lugedes me ei mõtle selle peale, mida tähendas siduda köied,
eemaldada katuseplaadid ja ettevaatlikult tõsta kanderaam alla.
Me ei mõtle, et Sakkeus pidi jooksma ja puu otsa ronima.
Paljud meist oleksid öeldnud: "Tahan Jeesust näha, kuid
rahvast on liiga palju ja ma olen lühike."
Mu elus on nii palju asju seetõttu, et ma olen lühike. Oleks ma vaid pikk!
Meil pole vaja soovunelmaid, vaid selgroogu!
"Ja kui Jeesus sinna paika jõudis, vaatas ta üles..."
Kuidas Jeesus teadis, et Sakkeus on puu otsas?
"ja ütles temale: "Sakkeus, tule kiiresti maha, sest täna pean
ma jääma sinu kotta!"
Vau!
Mida teised tegid? "Ja Sakkeus tuli kiiresti maha ja
võttis Jeesuse rõõmuga vastu. Ja seda nähes nurisesid kõik:
"Tema on patuse mehe juurde öömajale läinud!"
Miks otsustas Jeesus just selle lühikese mehe kotta minna?
Sellepärast et Jeesusele meeldis Sakkeuse suhtumine.
IGAPÄEVAELURÕÕMUD
Keegi pole sinu arengust nii huvitatud kui sina ise.
Kui sina ei tee seda, siis seda ei juhtu.
Sinus on potensiaali ning sa pead otsustama, et elad
oma elu parimal võimalikul viisil.
Meil on sulle hea pakkumine õpetussarjast,
sest vaid Jumala Sõna võib julgustada, tehes
sind tugevaks, et võiksid teha kõike, mida Jumal tahab, et sa teeksid.
Pakume DVD-sarja "Sa suudad seda."
Kui oled selle juba ostnud, siis iga kord kui tunned, et
vajud ära, kuula seda õpetust ja saa selle kaudu julgustatud.
Kingituseks pakume Lisa Beveri raamatu "Fight Like a Girl".
Jumala naised peavad teadma, kuidas asju käsitleda.
Telli inglisekeelne materjal ning jää vaatama minu
lõpusõnu ja erilist kutset sinu jaoks.
Kas oled tüdinud samast, vanast, iga päev korduvast?
Olen tüdinud selle kõige kordumisest, Vajan midagi erilist.
Olen käinud selle sama tobeda mäe ümber.
Kõik räägivad muutusest, kuid kas mõtled seda tõsiselt?
Olen valmis muutuma. Valmis, valmis, valmis.
Jumal, millal sa vabastad mind sellest?
Ma suudan seda! Sa suudad seda.
Naised, meie pakkumine tõstab su eneseväärikust niivõrd,
et sa hakkad uskuma, et suudad kõike, milleks Jumal on sind varustanud.
Mida sa veel ootad? Tule! See DVD on kõigile.
Telli inglisekeelne materjal veebist www.joycemeyer.org.
Saad kingituseks ka Lisa Beverei raamatu "Fight Like a Girl."
Ta teab kõiki su tegusid juba enne kui ta kutsub sind endaga suhtesse.
Võid lõpetada selle eest andeks palumise, kui paha sa oled.
Jumal teab, mida Ta saab, kui Ta saab meid.
Järgmises osas:
Meil on igal aastal üks naistekonverents.
See toimub St. Louises.
Loodan, et ka sina võtad selle ususammu ja tuled kohale.
Paljud meist vajavad puhkust Jumalaga.
See on hea, kui pääsed paariks päevaks minema,
kogeda sõbrannadega koos ühtsust, eldad hotellis,
kui tuled kaugemalt, ei pea sa oma vooditki ära tegema,
koged erilist aega koos Jumala ja oma sõpradega ning
näed, milliseid imesid Jumal sinu elus teeb.
Konverents pole seesama ilma sinuta, nii et tule!
Oled meile väga tähtis.
Meie töö poleks ilma sõprade ja partneriteta võimalik.
Üheskoos võime toita näljaseid, riietada vaeseid
ja kuulutada rõõmusõnumit rahvastele.
Saate koduleheküljele võid jätta oma palvesoove,
tutvuda lisamaterjalidega, vaadata koosolekukalendrit
ja hakata partneriks, viies Kristuse armastust maailma!
Tõlge: Lemme-Getter Bogatkin